system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre Vâlcele, Covasna?
assistant
Vâlcele (în ) este un sat în comuna cu același nume din județul Covasna, Transilvania, România. Se află în Munții Baraolt.

Așezare 
Localitatea Vâlcele este situată în partea sud-vestică a județului Covasna, la poalele sudice ale Munților Bodoc, la o altitudine de 590 m, pe DN13E, Sfântu Gheorghe – Vâlcele – Araci și este străbătută de pârâul Vâlcele.

Scurt istoric 
Săpăturile arheologice făcute de-a lungul timpului aduc dovezi materiale ale ale existenței unei locuiri încă din cele mai vechi timpuri astfel, în locul numit "Drumul Săcuiesc", lângă pârâul „Ciuntit”, s-a descoperit un topor perforat de piatră lustruită, de formă migdaloidă, cu tăiș ascuțit aparținând culturii Coțofeni.

Pe malul stâng al pârâului Simeria, în locul numit „Verescút”, în șanțurile săpate de armată s-a găsit un fragment de fructieră, periegheza efectuată de Z. Székely, demonstrează că că în acest loc a existat o așezare dacică, din sec. I î.e.n.-I e.n. distrusă de lucrările edilitare. De pe teritoriul satului, dintr-un loc neprecizat provin mai multe fragmente ceramice neolitice, aparținând culturii Boian, faza Giulești.

Începând cu secolul al XVII-lea, izvoarele de apă minerală urmează să fie valorificate, astfel aici se construiesc primele adăposturi din lemn și piatră pentru bolnavii care veneau din împrejurimi la tratament, iar odată cu trecerea timpului, datorită rezultatelor curative, satul a devenit din ce în ce mai cunoscut fiind vizitat de personalități ale timpului, atât din țară cât și din străinătate, cunoscând o dezvoltare din ce în ce mai accentuată.

În anul 1844 se construiește Biserica Ortodoxă în stil basilical, cu altar în formă de absidă semicirculară și iconostas pictat. În interiorul bisericii se află o placă comemorativă aplicată în memoria ostașilor căzuți în 1914-1918.

Începând cu anul 1876, satul Vâlcele a aparținut de comitatul Trei Scaune din Regatul Ungariei, apartenență ce se va încheia în anul 1920, odată cu semnarea Tratatului de la Trianon, tratat  ce urma să stabilească frontierele Ungariei cu vecinii săi.

În perioada intrbelică localitatea va face parte din județul Trei Scaune, urmând ca din anul 1968, după desființarea Regiunii Autonome Maghiare să aparțină administrativ-teritorial de actualul județ Covasna.

Economie 
Economia localității este bazată pe activități în domeniul: prelucrării lemnului, îmbutelieri apei minerale precum și exploatării și valorificării apelor minerale în beneficiul sănătății. Agricultura prin cultura plantelor, creșterea animalelor, exploatarea fânețelor, comerțul  și agroturismului sunt de asemenea componente importante ale economiei locale. În sat funcționează Centrul de Patologie Neuro-Musculară "Dr. Radu Horia".

Atracții turistice 

 Biserica Ortodoxa, construcție 1844
 Casa parohială, secolul al XIX-lea
 Bustul lui Nicolae Bălcescu, istoric și revoluționar român
 Bustul lui Avram Iancu, intelectual transilvănean, conducătorul Țării Moților din 1849
 Troița Eroilor căzuți în cel de-Al Doilea Război Mondial
 Rezervația naturală Ciucaș-Vițel
 Izvoare de apă minerală

Bibliografie 
 C. Stanca, R. Gitta. Județul Covasna, Monografie, Ed. Sport Turism, București 1980
 V. Cavruc. Repertoriul Arheologic al județului Covasna, ISBN 973-0-00-735-7
 I. Pisota, E. Mihai, M. Ivănescu. Județul Covasna, Ed. Academiei RSR, București 1975

Note

Legături externe 

  Centrul de Patologie Neuro-Musculară "Dr. Radu Horia" 
  Satul Vâlcele, Monografie
  Apa minerală-medicinală de Vâlcele

Vâlcele, Vâlcele